Tee hetkessä: ikihuurteiset oksat – Oranssia
27.1.2017 2.8.2017 ~ Veera
Toisinaan on kiva saada pala talvea sisälle, mutta lämpötilaerot tuovat pieniä haasteita. Nämä kuuraoksat kestävät kuitenkin vaikka ympäri vuoden!
Jääkö sinulle joskus mieleen pyörimään jokin netistä löytämäsi idea, jota et löytöhetkellä ehtinyt toteuttaa?
Muistan vuosi sitten ihailleeni Ruusumäellä neulottua suojusta maljakolle, mutta en ehtinyt toteuttaa sitä aikanaan ja kevään tullen ajatus unohtui kokonaan. Nyt taas talvella idea on välähtänyt aika ajoin mielessä ja viimein löysin sopivan kohteenkin. Pilttipurkki sai hetkessä talvisemman asun!
Yksinkertaiset talvioksat suolalla
Maljakkoon päätyi kimpullinen ikihuurteisia oksia. Saat tehtyä niitä helposti ja nopeasti, kun levität oksaan liimaa ja ripottelet päälle suolaa. Meidän oksissa on hienoa merisuolaa, mutta kaikki erilaiset suolat käyvät!
Hauska huomata, miten näiden kuvien myötä mieleen tuli monta muutakin toteuttamatta jäänyttä ideaa vähintään vuoden takaa. Muistan, miten ajattelin väkertää edellisiin oksiin roikkumaan kevätkoristeita ja kuinka suunnittelin käyttäväni huurresuolaa yhdessä jos toisessakin työssä.
Muutaman idean sain sentään viimekin vuonna toteutettua. Muistatko vielä vuoden takaa nämä kynttilätuikut? En olisi uskonut, että kasvatettu suola pysyy tuikussa koko vuoden!
Kivaa ja toivottavasti talvista viikonloppua sinulle! :)
Kategoriassa DIY & käsityöt, koti-ideoita	DIYneulontasisustus
‹ PreviousEnkelipukuja menehtyneille vauvoille
Next ›Pysähdytään hetkeen – tietoista läsnäoloa etsimässä
11 vastausta artikkeliin “Tee hetkessä: ikihuurteiset oksat”
Juku, miten hienon näköistä kestohuurretta suolasta saa tehtyä! Pitää askarrella meillekin. :D
Niinpä! Mua hämmästytti se, että suola myös pysyy ja säilyy hyvin oksan pinnalla – odotin, että se jotenkin katoaisi. :D
27.1.2017 16:28
27.1.2017 18:47
Kiva, kun olet jälleen mukana!<3 Kauniit oksat ja ihana tuo purkin päällä oleva suojus!<3
Pitkästä aikaa! :) Ja nythän alkaa olla taas tulppaaniaika ja muutenkin kukkia siellä ja täällä, niin pääsen useamminkin mukaan! Tänään itse asiassa otin kahdetkin erilaiset kukkakuvat – nyt vain tarvitaan tekstit. :D
Onpa kiva idea ja kauniita oksia, täytyy ehdottomasti kokeilla. Kiitti vinkistä :)
Hymyilevä koti sanoo:
Äskeisestä kommentistani jäi nimi pois…
Oksista tulee kyllä kauniita! Mietin, että yksi isompikin huurteinen oksa voisi näyttää upealta, jos sen ripustaisi seinälle tai vaikka ikkunan ylle!
Hauskat nuo neulotut maljakot ja kaunista kestohuurretta! Mulla on Pinterestissä varastossa valtava määrä ideoita, joita aina välillä vilkaisen, ihailen ja poimin toteutettavaksi. Enimmäkseen kyllä kahta ensimmäistä.
Mulla monet ideat myös tuppaavat unohtumaan. Ja sitten kun alan niitä selata, tulee ideatulva ja tekisi mieli tehdä samanaikaisesti ainakin kymmentä juttua!